કોંગ્રેસનાં વરિષ્ઠ નેતા પી.ચીદમ્બરમે રાફેલ મુદ્દે સવાલો કરતા કહ્યુ કે, હવે ફરી રાફેલ કરારને લઇને રક્ષા મંત્રી સવાલોમાં આવી ગયા છે. તેમણે કહ્યુ કે, આ કરારમાં અમને માત્ર જુઠ જ દેખાઇ રહ્યુ છે. જોવાનું રહેશે કે ફ્રાંસનાં પૂર્વ રાષ્ટ્રપતિ ફ્રાંસ્વા ઓલાંદનાં આ ખુલાસા બાદ મોદી સરકાર નવા કયા જુઠને દેશની સામે લાવે છે. છેલ્લા કેટલાક સમયથી કોંગ્રેસ પાર્ટી મોદી સરકારને રાફેલ કરાર મુદ્દે ઘેરી રહી છે. ત્યારે ફ્રાંસનાં પૂર્વ રાષ્ટ્રપતિનાં અચાનક આવેલા નિવેદન બાદ કોંગ્રેસ પાર્ટી આ મુદ્દાને વધુને વધુ ઉછાળી મોદી સરકારને બેકફૂટમાં લાવવાનો પૂરો પ્રયત્ન કરશે. રાફેલ કરાર મુદ્દે તત્કાલીન ફ્રાંન્સીસ રાષ્ટ્રપતિ અને તાજેતરની સરકારનાં નિવેદન બિલ્કુલ અલગ આવી રહ્યા છે. જેને લઇને હવે કોંગ્રેસ મોદી સરકાર પર હાવી થઇ રહી હોય તેવુ સ્પષ્ટ દેખાઇ રહ્યુ છે.